CELEX: 32018R0148
Language: lt
Date: 2017-09-27 00:00:00
Title: 2017 m. rugsėjo 27 d. Komisijos deleguotasis reglamentas (ES) 2018/148, kuriuo iš dalies keičiami Europos Parlamento ir Tarybos reglamento (ES) Nr. 978/2012, kuriuo taikoma bendrųjų muitų tarifų lengvatų sistema, II, III ir IV priedai

31.1.2018   
            
            
               LT
            
            
               Europos Sąjungos oficialusis leidinys
            
            
               L 26/8
            
         KOMISIJOS DELEGUOTASIS REGLAMENTAS (ES) 2018/148
   2017 m. rugsėjo 27 d.
   kuriuo iš dalies keičiami Europos Parlamento ir Tarybos reglamento (ES) Nr. 978/2012, kuriuo taikoma bendrųjų muitų tarifų lengvatų sistema, II, III ir IV priedai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 978/2012, kuriuo taikoma bendrųjų muitų tarifų lengvatų sistema ir panaikinamas Tarybos reglamentas (EB) Nr. 732/2008 (1), ypač į jo 5 straipsnio 3 dalį, 10 straipsnio 5 dalį ir 17 straipsnio 2 dalį,
   kadangi:
   
               (1)
            
            
               Reglamento (ES) Nr. 978/2012 4 straipsnyje nustatyti kriterijai, kuriais remiantis taikomos muitų tarifų lengvatos pagal Bendrosios lengvatų sistemos (toliau – BLS) bendrąją priemonę;
            
         
               (2)
            
            
               Reglamento (ES) Nr. 978/2012 4 straipsnio 1 dalies a ir b punktuose nustatyta, kad atitinkamai šalis, kurią Pasaulio bankas trejus metus iš eilės priskiria dideles arba didesnes nei vidutines pajamas gaunančioms šalims, arba šalis, kuriai taikoma lengvatinio patekimo į rinką priemonė, pagal kurią iš esmės visai prekybai taikomos tokios pačios muitų tarifų lengvatos kaip pagal BLS arba didesnės, neturėtų naudotis BLS;
            
         
               (3)
            
            
               Reglamento (ES) Nr. 978/2012 II priede nustatytas BLS lengvatomis besinaudojančių šalių sąrašas, nurodytas to reglamento 1 straipsnio 2 dalies a punkte. Reglamento (ES) Nr. 978/2012 5 straipsnio 2 dalyje nustatyta, kad II priedas turi būti peržiūrimas iki kiekvienų metų sausio 1 d. Atliekant peržiūrą reikėtų atsižvelgti į lengvatomis besinaudojančių šalių ekonominių, vystymosi ar prekybos sąlygų pokyčius, susijusius su 4 straipsnyje nustatytais kriterijais;
            
         
               (4)
            
            
               remiantis Reglamento (ES) Nr. 978/2012 5 straipsnio 2 dalimi, BLS lengvatomis besinaudojančiai šaliai ir ekonominės veiklos vykdytojams reikėtų suteikti pakankamai laiko tinkamai prisitaikyti prie šaliai taikomo BLS statuso pakeitimo. Todėl BLS priemonė turi būti toliau taikoma vienus metus po šalies statuso pasikeitimo įsigaliojimo datos, kaip nurodyta 4 straipsnio 1 dalies a punkte, ir dvejus metus po lengvatinio patekimo į rinką priemonės taikymo datos, kaip nurodyta 4 straipsnio 1 dalies b punkte;
            
         
               (5)
            
            
               Paragvajų Pasaulio bankas 2015, 2016 ir 2017 m. priskyrė didesnes nei vidutines pajamas gaunančioms šalims. Todėl Paragvajus nebeatitinka BLS lengvatomis besinaudojančios šalies statuso reikalavimų pagal Reglamento (ES) Nr. 978/2012 4 straipsnio 1 dalies a punktą ir turėtų būti išbrauktas iš to reglamento II priede pateikto BLS lengvatomis besinaudojančių šalių sąrašo nuo 2019 m. sausio 1 d.;
            
         
               (6)
            
            
               lengvatinio patekimo į rinką priemonės pradėtos taikyti Dramblio Kaulo Krantui 2016 m. rugsėjo 3 d., Svazilandui – 2016 m. spalio 10 d., o Ganai – 2016 m. gruodžio 15 d. Todėl, remiantis 4 straipsnio 1 dalies b punktu, Dramblio Kaulo Krantas, Svazilandas ir Gana taip pat turėtų būti išbraukti iš Reglamento (ES) Nr. 978/2012 II priedo nuo 2019 m. sausio 1 d.;
            
         
               (7)
            
            
               Reglamento (ES) Nr. 978/2012 9 straipsnio 1 dalyje nustatyti specialūs kriterijai, kuriuos atitinkančioms BLS lengvatomis besinaudojančioms šalims galima suteikti muitų lengvatas pagal specialią tvaraus vystymosi ir gero valdymo skatinamąją priemonę (BLS+). Reglamento (ES) Nr. 978/2012 III priede pateiktas BLS+ lengvatomis besinaudojančių šalių sąrašas;
            
         
               (8)
            
            
               nuo 2019 m. sausio 1 d. Paragvajus netenka BLS lengvatomis besinaudojančios šalies statuso, dėl to jis taip pat netenka BLS + lengvatomis besinaudojančios šalies statuso pagal Reglamento (ES) Nr. 978/2012 9 straipsnio 1 dalį. Todėl Paragvajus taip pat turėtų būti išbrauktas iš to reglamento III priedo nuo 2019 m. sausio 1 d.;
            
         
               (9)
            
            
               Reglamento (ES) Nr. 978/2012 17 straipsnio 1 dalyje nustatyta, kad šalims, kurias Jungtinės Tautos (JT) priskiria mažiausiai išsivysčiusioms šalims, turėtų būti taikomos muitų tarifų lengvatos, kurios suteikiamos pagal specialią priemonę mažiausiai išsivysčiusioms šalims („Viskas, išskyrus ginklus“ (VIG)). VIG lengvatomis besinaudojančių šalių sąrašas pateiktas minėto reglamento IV priede;
            
         
               (10)
            
            
               2017 m. birželio 4 d. JT panaikino Pusiaujo Gvinėjos kaip mažiausiai išsivysčiusios šalies statusą. Todėl Pusiaujo Gvinėja nebeatitinka VIG lengvatomis besinaudojančios šalies statuso reikalavimų pagal Reglamento (ES) Nr. 978/2012 17 straipsnio 1 dalį ir turėtų būti išbraukta iš to reglamento IV priedo. Vadovaujantis Reglamento (ES) Nr. 978/2012 17 straipsnio 2 dalimi, Pusiaujo Gvinėjos išbraukimas iš VIG lengvatomis besinaudojančių šalių sąrašo turėtų įsigalioti praėjus trejų metų pereinamajam laikotarpiui nuo šio reglamento įsigaliojimo datos, t. y. nuo 2021 m. sausio 1 d.;
            
         
               (11)
            
            
               be to, Pusiaujo Gvinėją Pasaulio bankas 2015 m. priskyrė dideles pajamas gaunančiomis šalimis, o 2016 ir 2017 m. – didesnes nei vidutines pajamas gaunančioms šalims. Todėl Pusiaujo Gvinėja nebeatitinka BLS lengvatomis besinaudojančios šalies statuso reikalavimų pagal Reglamento (ES) Nr. 978/2012 4 straipsnio 1 dalies a punktą ir taip pat turėtų būti išbraukta iš to reglamento II priede pateikto BLS lengvatomis besinaudojančių šalių sąrašo nuo 2021 m. sausio 1 d.,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 978/2012 pakeitimai
   Reglamentas (ES) Nr. 978/2012 iš dalies keičiamas taip:
   
               1.
            
            
               Iš II priedo A ir B skilčių išbraukiami šie raidiniai kodai ir atitinkamos šalys:
               
                           CI
                        
                        
                           Dramblio Kaulo Krantas
                        
                     
                           GH
                        
                        
                           Gana
                        
                     
                           PY
                        
                        
                           Paragvajus
                        
                     
                           SZ
                        
                        
                           Svazilandas
                        
                     
         
               2.
            
            
               Iš III priedo A ir B skilčių išbraukiamas šis raidinis kodas ir atitinkama šalis:
               
                           PY
                        
                        
                           Paragvajus
                        
                     
         
               3.
            
            
               Iš II ir IV priedų A ir B skilčių išbraukiamas šis raidinis kodas ir atitinkama šalis:
               
                           GQ
                        
                        
                           Pusiaujo Gvinėja
                        
                     
         2 straipsnis
   Įsigaliojimas ir taikymas
   Šis reglamentas įsigalioja 2018 m. sausio 1 d.
   1 straipsnio 1 ir 2 dalys taikomos nuo 2019 m. sausio 1 d.
   1 straipsnio 3 dalis taikoma nuo 2021 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugsėjo 27 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 303, 2012 10 31, p. 1.